**ОТЧЕТ**

**за дейността на НЧ „Напредък-1887” с. Дъскот,**

**общ. Павликени, обл. В. Търново за 2023 г.**

Добре дошли, уважаеми членове и гости на това отчетно събрание. На това събрание се дава равносметка и отчет за една година. Читалището е основният културно-образователен център на селото. Тук се запазват и предават на идните поколения традициите, обичаите и фолклора на нашите деди. Това е мястото, където чрез културните изяви разнообразяваме живота на местното население.

Докладът за дейността на НЧ „Напредък-1887” е свързан с изпълнението на годишната програма за развитие на читалищната дейност. Културният календар е приет от Настоятелството. От голямо значение е финансовото обезпечение на читалището. За съжаление интереса към четенето на книги все повече намалява. Читалищната библиотека разполага с 13534 тома книги. Освен библиотечна дейност читалището развива и художествено-творческа дейност. Гордост за читалището е съществуването на ЖФГ „Росна китка” и детско трио „Славейче”, които жънат много успехи. Участвали сме в „Пролетна битова седянка” – 2 златни медала, Х фестивал „Хуморът в народното творчество” с. Дъскот – златни медали, XXVI Старопланински събор „Балкан фолк 2023”, „Празник на яйцето”, „Фестивал на рибената чорба” гр. Бяла черква, Фестивал „Северняшка китка” – сребърен медал на ЖФГ „Росна китка”, трио „Славейче” - Стефка Маринова - „Тараклъка пее и танцува” , IX фолклорен фестивал „На мегдана” с. Паскалевец.

Културно-масовата дейност се развива съвместно с кметството и пенсионерския клуб.

Управителен съвет:

Председател: Кирил Минев Попов

Секретар: Ценка Димитрова Петкова

Членове: 1. Ценка Димитрова Петкова

2. Иванка Христова Пашова

Проверителна комисия:

1. Кирил Емилов Кирилов

2. Кадрие Адемова Шабанова

3. Петър Руменов Кънчев

Секретар на читалището: Ценка Петкова